open-index/open-wikipedia-markdown huggingface dataset:
Dalarnas län

**Dalarnas län** er et län i det midtre Sverige. Det grenser til Jämtlands län, Gävleborgs län, Västmanlands län, Örebro län og Värmlands län og det norske fylket Innlandet. Dalarnas län var kjent som Kopparbergs län inntil 1997.

## Landskap
Landskapet Dalarna omfatter med noen unntak hele dagens Dalarnas län (og Orsa Finnmark i Ljusdal kommune).

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten. 

## Referanser


## Kilder
*Statistiska centralbyrån 31. mars 2009
*Statistiska centralbyrån 31. mars 2020

## Eksterne lenker
*
Gävleborgs län

**Gävleborgs län** er et län i det midtre Sverige. Det grenser til lenene Uppsala län, Västmanlands län, Dalarnas län, Jämtlands län og Västernorrlands län.

## Landskap
Landskapene Gästrikland og Hälsingland omfatter nesten hele dagens Gävleborg län.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

## Byer i Gävleborgs län
*Bollnäs
*Gävle
*Hudiksvall
*Sandviken
*Söderhamn

## Referanser


## Kilder
*Statistiska centralbyrån 31. mars 2009

## Eksterne lenker
*
Belizes flagg

**Det beliziske nasjonalflagget** ble innført 21. september 1981. Da Belize fikk sin uavhengighet ifra Storbritannia. Flagget er en videreføring av flagget til Britisk Honduras (som Belize tidligere var kjent som). De to røde stripene på toppen og bunnen er forskjellen mellom de to flaggene, disse stripene ble lagt til for å vise opposisjonspartiets farge. Blått er det forente folkepartiet PUPs farge. I midten av flagget er Belizes riksvåpen plassert, riksvåpenet stammer fra 1907, og de 50 bladene minner om 1950, da PUP kom til makten.

## Referanser

## Eksterne lenker
* Belizes flagg på Flag of the World
880

## Begivenheter
* Ottar besøker Kong Alfred i England. Han forteller om Norge, og dette nedtgnes i det som har fått navnet Ottars beretning.
874

## Begivenheter
*Burgred, det uavhengige Mercias siste konge, ble forvist av danene.
*Ordet «Nordmann» brukes for første gang, av en irsk kilde. Kong Ivar i Dublin kalles «Rex nordmannorum totius Hiberniae et Britanniae» – Konge over alle nordmenn i Irland og Britannia.
*Ingolf Arnarsson, bosetter seg som den første norrøne bosetter på Island
1276

## Begivenheter
* Landsloven blir ferdig, under Magnus Lagabøte.
* 9. mars – Augsburg blir en fristad.
Gotlands län

**Gotlands län** er et län i Sverige. Det består av øya Gotland i Østersjøen, samt Fårö, Gotska Sandön og noen nærliggende mindre øyer. Gotland er Sveriges største øy, og det har vært bebyggelse og drevet handel her i årtusener. På grunn av dette, finnes det et stort antall fortidsminner på Gotland. Over  er i dag registrert. Årlig arrangeres det middelalderfestival i Visby. Länet består av kun en kommune; Gotland kommune, som også kaller seg region Gotland. Den er en av Sveriges regioner.

## Landskap
Landskapet Gotland omfatter hele dagens Gotlands län.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten. 

## Historie
Gotland var tidlig et handelssentrum, og har også fungert som tilholdssted for sjørøvere. I middelalderen oppsto det konflikt mellom innflyttede tyske kjøpmenn i Visby og bøndene rundt. Det førte til borgerkrig på Gotland som til slutt ble bilagt av den svenske kongen Magnus Ladulås i 1288. I 1361 ble øyen invadert av danskene. Først i 1645 ved freden i Brömsebro ble Gotland igjen svensk.

## Tettsteder

*Fårösund
*Hemse
*Klintehamn
*Roma
*Slite
*Visby

## Se også
*Liste over landshøvdinger i Gotlands län

## Referanser


## Kilder
*Statistiska centralbyrån 31. mars 2009

## Eksterne lenker
*
1108

## Begivenheter
*Sigurd Magnusson legger ut på sin kombinerte korstog og pilegrimsferd til Jerusalem.

## Dødsfall
* 29. juli – Filip I av Frankrike (f. 1052)
1103

## Dødsfall
* 10. juli − Erik Eiegod, konge av Danmark siden 1095. Døde på Kypros under en pilegrimsferd. 
* 24. august – Magnus Berrføtt, f. 1073, Norges konge fra 1093 til 1103. Han falt i et slag utenfor Ulster.
Galleri F 15

**Galleri F 15** er et kunstgalleri for formidling av samtidskunst på Jeløya i Moss. Institusjonen ble opprettet av Lars Brandstrup i 1966, som det første galleriet av sitt slag. Navnet stammer fra adressen Fossen 15 i Moss, galleriets første lokale.

## Virksomhet
Galleriet har lokaler i Alby gård. Det arrangerer og produserer biennalen Momentum. Galleriet har en egen kunstsamling, basert på innkjøp fra Momentum. Det viser også Tendenser, en utstillingsserie med nordisk kunsthåndverk. Galleri F 15 har et eget forskningsprogram. 

## Formål og finansiering
Galleriet eies av Galleri F 15 AS som eies av Østfold fylkeskommune, kommunene Moss, Vestby og Råde og foreningen *Galleri F 15 og Momentums venner*. Galleriets formål er å skape forståelse for norsk og internasjonal kunst. Virksomheten skal rette seg hovedsakelig mot innbyggerne i Østfold fylke.

Galleriet fikk i 1995 av kulturdepartementet, status som en av 10 knutepunktinstitusjoner innenfor billedkunst og kunsthåndverk. Det mottok i 2023 statlig støtte som medlem av det nasjonale museumsnettverket. 
## Referanser


## Eksterne lenker
*
Lysår

**Lysår** (**ly**) er den distansen lyset tilbakelegger på ett år, og er et begrep som brukes som uttrykk for avstander innen astronomien. Siden lyshastigheten er &nbsp;meter i sekundet, tilbakelegger lyset enorme avstander; i vakuum tilbakelegger det på ett år ,8&nbsp;km. ( m)

Grunnen til at lysår blir brukt som måleenhet i astronomisk sammenheng, er at det er upraktisk å snakke om meter eller kilometer på grunn av de enorme avstandene. Siden middelavstanden til månen er &nbsp;km, bruker lyset ca. 1,3&nbsp;sekunder derfra til jorden.

## Referanser



## Se også
* Lysets hastighet
* Astronomisk enhet
* Parsec
* Måleenhet
* Lys
Bismo

**Bismo**  er et tettsted og administrasjonssenteret i Skjåk kommune i Innlandet. Tettstedet har  innbyggere per 1. januar , og ligger like ved riksvei 15 vest for Skim. I Bismo er det flere industribedrifter (hvorav Interfil er største, ikke bare i Skjåk, men i hele Ottadalen), barnehage, ungdomsskole og både friidrettsbane og svømmehall med internasjonale mål.

Bismo er også kjent for flere elggraver, eldste datering er fra 200 e.Kr og yngste fra 1655 e.Kr. I skogen rundt industriområdet og boligbebyggelsen langs elva kan disse oppsøkes den dag i dag. Bismo er også kjent som arrangør av verdensspeiderleiren i 1949.

## Referanser
Hallands län

**Hallands län** er et län i det sørvestlige Sverige. Det grenser til Västra Götalands län, Jönköpings län, Kronobergs län og Skåne län.

## Landskap
Landskapet Halland omfatter nesten hele dagens Hallands län, med unntak av kommunen Hylte som tilhører Småland.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets (fylkets) økonomiske vekst og ivareta rettssikkerheten.

## Byer
*Falkenberg
*Halmstad
*Kungsbacka
*Laholm
*Varberg

## Referanser


## Kilder
*Statistiska centralbyrån 31. mars 2009

## Eksterne lenker
*
Uppsala län

**Uppsala län** er et län i det midtre Sverige. Det grenser til Stockholms län, Södermanlands län, Västmanlands län og Gävleborgs län.

## Landskap
Landskapet Uppland omfatter hele dagens Uppsala län og en del av Stockholms län.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

## Byer i Uppsala län
*Enköping
*Uppsala
*Öregrund
*Östhammar

## Referanser


## Kilder
*Statistiska centralbyrån 31. mars 2009

## Eksterne lenker
*
Östergötlands län

**Östergötlands län**  er et län på sørøstkysten av Sverige. Det grenser til Kalmar län, Jönköpings län, Västra Götalands län, Örebro län og Södermanlands län.

## Landskap
Landskapet Östergötland omfatter omtrent hele dagens Östergötlands län.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til fylkets økonomiske vekst og ivareta rettssikkerheten.

## Tettsteder
De største tettstedene i lenet ifølge Statistiska centralbyrån 2010:

Administrasjonssenteret er med fet skrift

## Se også
*Liste over landshøvdinger i Östergötlands län

## Referanser


## Eksterne lenker
*
Teatersport

**Teatersport** er en konkurranse i improvisert teater, hvor publikum gjerne tar aktivt del i hva som skal fremføres gjennom å foreslå tema, sted osv. for sketsjene som fremvises. Skuespillerne som er med fremfører scener ut fra visse føringer som blir lagt – alt fra begrensinger i tid og rom, til for eksempel at man må snakke på rim, synge, ikke bruke bokstaven S, snakke «tullespråk» eller at man ikke kan snakke uten å ha kroppskontakt.

I tillegg til å være en underholdende kunstform, er teatersport en utbredt form for skuespillertrening. Gjennom å trene teatersport øver skuespilleren seg opp til å ta sjanser, hjelpe medspillerne, ikke blokkere og å gå rett til poenget. 

Keith Johnstone er kjent som grunnleggeren av moderne improvisasjonskomedie. Teatersport dukket først opp i Norge på 1980-tallet.

Norsk teaterråd arrangerer årlig NM i teatersport for amatører i samarbeid med Norsk Amatørteaterforbund. 

## Kilder
**Improvisasjon og teatersport* (1987) Forlaget Drama.

## Eksterne lenker
* Scenekunst.info – Norges Impro portal
* Norsk teaterråd: Hva er teatersport?
* Keith Johnstone
* International Theatresports™ Institute | ITI |
John Densmore

**John Paul Densmore** (født 1. desember 1944 i Los Angeles i California), spilte trommer i det amerikanske rockebandet The Doors fra 1965 og fram til gruppens oppløsning i 1973. Etter The Doors har han arbeidet også som danser og skuespiller, samt produsert teater, danseforestillinger og film.

Da The Doors var operative, ble det avtalt at hver av medlemmene skulle kunne legge ned veto mot at gruppens musikk ble brukt i reklamesammenheng. Densmore benytter seg av denne retten og sørger fortsatt for at dette ikke skjer, blant annet ble et tilbud fra Cadillac på 15 millioner dollar for å bruke «Break on Through (to the Other Side)» avvist. Han ga ved en anledning tillatelse til at Pirelli dekk skulle kunne bruke «Riders of the Storm» kun i Storbritannia, men angret etterpå og ga pengene til veldedighet.

## Referanser


## Eksterne lenker
* 
* 
* 
* Biografi med nye og gamle bilder på Drummerworld
Softball

**Softball** er en lagsport som minner mye om baseball. Kamper spilles av to lag à ni spillere, der lagene bytter på å spille i forsvar- og angrepsposisjon. Forsvarslaget starter spillet ved at "pitcheren" forsøker å kaste ballen slik at angrepslagets slagmann ikke klarer å treffe ballen. Poeng scores hvis slagmennene klarer å løpe rundt de fire basene.

Hovedforskjellene fra baseball er at det spilles med en større ball (som "pitches" med et underhåndskast) og et lettere balltre, samt at banen er skalert ned. Idretten er også enklere i formen enn baseball. Dette innebærer at softball egner seg bedre for ikke-aktive utøvere (for eksempel bedriftslag, parksport og nybegynnere). Da det ikke spilles baseballserier for jentelag er softball et naturlig alternativ.

Softball er en olympisk sport for kvinner. Den har vært med fem ganger, første gangen var 1996 i Atlanta, deretter i 2000, 2004 og 2008. Øvelsen ble tatt med igjen fra 2021 i Tokyo.

## Eksterne lenker

* Norges soft- og baseballforbunds offisielle hjemmesider.
Stockholms län

**Stockholms län** er et län i det midtre Sverige. Det grenser til Uppsala län og Södermanlands län.

## Landskap
Stockholms län er delt mellom landskapene Uppland og Södermanland.

## Administrasjon
Før 1968 var Stockholm by styrt som egen administrativ enhet.

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

## Se også
*Stockholm kommune
*Stor-Stockholm
*Stockholm (tettsted)

## Referanser


## Kilder
*Statistiska centralbyrån 31. mars 2009

## Eksterne lenker
*
Jämtlands län

**Jämtlands län** er et län i det nordvestlige Sverige. Det grenser til Dalarnas län, Gävleborgs län, Västernorrlands län og Västerbottens län og fylkene Trøndelag og Innlandet i Norge.

Eneste by i fylket er Östersund, anlagt ved kongelig dekret 1786. Sentralmakten ønsket bedre feste i den store og tynt befolkede regionen som tradisjonelt hadde sterke handelskontakter vestover til Norge. Östersund var frem til nylig en garnisonsby, men det militære nærværet er nå avviklet. Mittuniversitetet har flyttet inn i regimentets gamle lokaler. Blant fylkets fremste turistattraksjoner er Jämtlands läns museum Jamtli, Frösö zoo og vintersportsstedet Åre.

Jämtlands län omfatter i hovedsak de to landskapene Jämtland og Herjedalen, men også små deler av landskapene Ångermanland, Hälsingland, Dalarna og Lappland ligger innenfor länet.  Landskapene Jämtland og Härjedalen tilhørte Norge frem til 1645, da de ble avgitt i forbindelse med freden i Brömsebro.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten. 

## Litteratur
*Edvard Bull: *Jemtland og Norge*. Oslo 1927.
*Ove Hemmendorff: Jämtlandsk borg- og medeltidsforskning i Anders Wallander & Leif Grundberg (red.): *Mittnordisk medeltid*.  Härnösand 1992.
*Magne Njåstad: *Grenser for makt. Konflikter og konfliktløsning mellom lokalsamfunn og øvrighet ca. 1330-1540.* Trondheim 2003.
*Bromé, Janrik: *Jämtland och Härjedalens historia, andra delen 1537-1645*. Stockholm 1945.
*Bäckman, Vidar m.fl. (red): *Jämtland – Härjedalen 1645-1945*. Utgitt i anledning Minnesutställningen i Østersund sommaren 1945.
*Holm, Olof: Den norsk-svenska riksgränsens ålder och hävd i *Collegium Medievale* 2003.
*Rian, Øystein: Sentrum og periferi i Øyvind Bjørnson, Egil Nysæter & Arve Kjell Uthaug(RED.): *Til debatt*. Bergen 1998

## Referanser


## Eksterne lenker
*
Dilbert

**Dilbert** er en amerikansk tegneseriestripe, skapt av Scott Adams (1957–2026), som beskriver dataingeniøren Dilberts vandring gjennom udugelighetens kontorlandskap. Serien tar utgangspunkt i bedriftskulturen der sjefene har makt, men ikke aner hva som må gjøres, og arbeiderne sitter på kunnskap, men har ingen makt – byråkrati for byråkratiets skyld. Gjennom denne satiriske og banale settingen beskrives mange virkelige problemstillinger relatert til leserens egen arbeidsplass og oppfatning om arbeidslivet generelt.

Mange aviser (også norske) trykker Dilbert som fast stripe. Serien har blitt trykt i egne Dilbert-bøker, og er ofte å finne som innslag i andre tegneserieblader. I det norske tegneserieantologibladet ''Larsons Gale Verden'' har *Dilbert* vært en del av innholdet helt fra første utgivelse.

## Eksterne lenker
* Dilbert.com 
* Teknisk Ukeblads daglige Dilbertstripe
United Supporteren

***United Supporteren*** er et medlemsblad utgitt av Manchester United Supporters Club Scandinavia, grunnlagt i 1981. Det kommer ut åtte ganger i året. 

Lars Morten Olsen er fulltidsansatt redaktør for bladet, og Dag Langerød er ansvarlig redaktør. Bjarte Valen, Cato Martinsen, Aslag Bodahl, Fredrik Filtvedt og Alexander Westheim Jensen er faste skribenter for bladet, og utgjør redaksjonen. Flere av skribentene er journalister til daglig.

Bladet fokuserer på alt som har med Manchester United å gjøre. Opplaget er per april 2015 på 35&nbsp;167 eksemplarer, noe som gjør bladet til et av de største sportsmagasinene i Norge.

Tidligere redaktører: Hans Lokøy, Ole Petter Pedersen

## Referanser


## Eksterne lenker
* United.no - Manchester United Supporters Club Scandinavias offisielle nettsted
Lorenzo de’ Medici

**Lorenzo de' Medici** (1449–1492), kalt **Lorenzo il Magnifico**, var en florentinsk statsmann, medlem av den betydningsfulle Medici-familien.

## Liv og virke
### Bakgrunn
Lorenzo de' Medici var det tredje barn og eldste sønn av Piero di Cosimo de’ Medici og Lucrezia Tornabuoni, og sønnesønn av Cosimo de' Medici, som med sin generøse støtte hadde hatt en vesentlig betydning for Firenzes kulturelle og intelektuelle liv.. Sammen med sin bror Giuliano di Piero de’ Medici ble Lorenzo forberedt på sin fremtidige herskerrolle ved en omfattende humanistisk utdannelse. Hovedansvarlig for utdannelsen var biskopen og diplomaten Gentile de' Becchi, dessuten filosofen Marsilio Ficino, og gresklæreren Johannes Argyropoulos.

### Hersker av Firenze
Etter farens død i 1469 styrte Lorenzo Firenze, den mest betydningsfulle av de italienske statene, sammen med sin yngre bror Giuliano, inntil 1478. Dette året forsøkte hans motstandere med støtte av pave Sixtus IV å velte medicienes styre, ved et attentat rettet mot brødrene. Opprøret mislyktes, men Giuliano ble myrdet. Lorenzo var deretter enehersker inntil sin død i 1492. Skulpturene på hans gravsted i San Lorenzo-kirken er skapt av Michelangelo.

Lorenzo, som selv skrev dikt, var en stor mesén og støttet mange av renessansens kunstnere. Michelangelo ble medlem av kretsen omkring Lorenzo, og han ble inspirert ved studiet av Lorenzos antikke skulpturer. Også Leonardo da Vinci ble støttet av Lorenzo. 

Macchiavelli kalte Lorenzo Medici «den største beskytter av litteratur og kunst noensinne». Lorenzo bærer tilnavnet *il Magnifico* («den prektige»).

To av hans sønner ble senere paver. Hans andre sønn, Leo, tok navnet Leo X, og hans adoptivsønn Giulio (som var uekte sønn av hans drepte bror) tok pavenavnet Klemens VII.

Medici-banken, som var grunnlaget for familiens enorme formue, gikk stadig dårligere under Lorenzo. Under Piero, hans første sønn ble banken lagt ned.

Medici-klanen rivaliserte med Milanos familie Sforza.

## Referanser


## Litteratur
* Emmy Cremer: *Lorenzo de’ Medici. Staatsmann, Mäzen, Dichter*. Klostermann, Frankfurt am Main 1970.
* Lauro Martines: *Die Verschwörung. Aufstieg und Fall der Medici im Florenz der Renaissance.*  Primus, Darmstadt 2004, ISBN 3-89678-254-1.
* Volker Reinhardt: *Die Medici. Florenz im Zeitalter der Renaissance*. C. H. Beck, München 1998, ISBN 3-406-44028-2.
* Ingeborg Walter: *Der Prächtige. Lorenzo de’ Medici und seine Zeit*. C. H. Beck, München 2003, ISBN 3-406-50309-8.
Krål

**Krål** eller **crawl** (engelsk: *crawl*) er en svømmeteknikk. Den blir også kalt **fri** eller **frisvømming** fordi reglene har ikke mye begrensinger på teknikken, og er den raskeste av de fire svømmeartene som blir brukt i konkurransesvømming fordi man kan velge den raskeste stilen.

## Historie

Visstnok ser man krål i bruk på et relieff fra det gamle Egypt, der militære krysser ei elv.

En ganske lik teknikk var trudgen, oppkalt etter John Trudgen (1852–1903), en brite som hadde vært i Sør-Amerika og lært.

Det var i 1890-årene at man i Australia (Cavill-familien) definerte dette som en teknikk, inspirert av gamle teknikker fra Polynesia og man fikk **australsk krål**.  Amerikanere som Charles Daniels (1885–1973) la til et annet fotspark og man fikk **amerikansk krål**. 

Det var da også norsk-amerikaneren Alfred Steen (1896–1941) som brakte krålteknikken til Norge i 1919.

## Svømmetaket
Utgangsposisjonen for et kråltak er en svømmer som ligger på magen med ansiktet i vannet, armene over hodet og bena samlet. En syklus begynner ved at den ene armen trekkes bakover gjennom vannet. Når taket i vannet er gjennomført og armen ligger langs overkroppen, trekker man armen tilbake. Tommelen kan gjerne berøre armhulen og så strekkes så langt frem i vannet som mulig. Når den første armen ligger parallelt med kroppen begynner et nytt tak med den andre armen, slik at det ser ut som en vindmølle.

Buken (skuldrene) skal velte fra side til side men hodet skal holdes rett i vannet. Dette fører til at man får bedre tak med hendene.

Benene skal pendle hele tiden ved at utøveren sparker med rette ben. Mange pleier å svømme med en liten knekk i knærene, men det er ikke riktig. For å gjennomføre riktig krål-benspark skal bena være helt rette. I konkurransesvømming på høyt nivå er det vanlig å ha en liten knekk i knærne når bena føres bakover, men dette er for veldig gode svømmere.

## Å snu
Når man kommer til enden av bassenget tar man en saltovending litt før man når frem og sparker fra mot bassengveggen.

## Pusting
Når en arm er på vei fram puster man «under» armen ved at man vender hodet til siden. Dette er vanskelig å lære seg, og mange puster på hvert tak. Det vanligste er å puste på tredje og andre tak. For mange svømmere er det vanskelig å holde pusten helt til tredje tak, derfor tar de bare to tak før de puster. Det er fordelaktig å ikke holde pusten når hodet er under vann, men puste jevnt ut i den fasen.

## Referanser
Butterfly

**Butterfly** er den nest raskeste av de fire svømmeartene som blir brukt i moderne konkurransesvømming.

Utgangsposisjonen for et butterflytak er en svømmer som ligger på magen med ansiktet i vannet, armene over hodet og bena samlet. En syklus begynner ved at overkroppen senkes ned i vannet, hvor armene samtidig forblir i overflaten. Armene trekkes så samtidig langs kroppen bakover til de er samlet inntil overkroppen. Takene er strake og rett over vannet med begge armene, som trekkes bakover og overkroppen løftes ved hjelp av bensparket. Man kommer til utgangsposisjonen og en ny syklus starter. Kroppen beveges i en bølge som starter ved brystet og går ned til tærne. Armene former et nøkkelhull under vann før de trekkes opp igjen til et nytt tak.

Normalt tas det to benspark i løpet av en syklus. Det første og kraftigste kommer når armene trekkes gjennom vannet for å komme opp av vannet, og det neste kommer for å puste. Bena ligger samlet og man tar også her spark som i crawlen, bare også her samtidig. Dette kalles «kick».

Pusting under butterfly foregår enten til siden eller fremover der pusting på hvert tak, eller hvert andre tak, er det mest vanlige.
Ryggsvømming

**Ryggsvømming** er den tredje raskeste av de fire svømmeartene brukt i moderne konkurransesvømming.

Utgangsposisjonen for et ryggtak er en svømmer som ligger på ryggen, med ansiket/hodet i vannet og i fartsretningen, armene over hodet og benene samlet. En syklus begynner ved at den ene av armene trekkes bakover gjennom vannet. Når taket i vannet er gjennomført og armen ligger langs overkroppen, begynner fremføringsfasen hvor armen føres tilbake i utgangsposisjon over vannet. Helt i begynnelsen av fremføringsfasen begynner svømmeren å trekke arm nr. 2 gjennom vannet, og slik fortsetter det. 

Benspark foregår kontinuerlig og gjøres ved å plaske benene i vannet. Sparket begynner i hoften, knærne skal være stive og anklene fleksible.

Pusting på rygg kan foregå kontinuerlig da munnen til enhver tid er over vannet, men de fleste svømmere foretrekker en rytmisk pusting enten på hvert tak eller hvert andre tak.
NTNUI

**Norges teknisk-naturvitenskapelige universitets idrettsforening** (**NTNUI**) er en idrettsforening som er formelt knyttet til Norges teknisk-naturvitenskapelige universitet som holder til i Trondheim. Idrettsforeningen har nesten 20 000 medlemmer med over 60 ulike aktiviteter.

Idrettsforeningen er formelt tilknyttet NTNU og drives på frivillig basis. 

## Historie
Norges tekniske høgskoles idrettsforening ble grunnlagt 25. oktober 1910 som en idrettsforening for studenter og vitenskapelig ansatte ved Norges tekniske høgskole (NTH).

NTHI bygde i 1913 Studenterhytta på Gråkallen rett utenfor Trondheim. I tillegg til Studenterhytta eide NTHI også 16 mindre hytter, eller koier, spredt rundt i Trøndelag.

NTHI ble i 21. april 1998 slått sammen med AVHI etter at NTNU ble opprettet i 1996. Det sammenslåtte idrettslaget tok navnet Norges teknisk-naturvitenskapelige universitets idrettsforening, forkortet NTNUI.

## Idretter

* NTNUI Amerikansk fotball

* NTNUI Bandy

* NTNUI Fotball

* NTNUI Futsal

* NTNUI Langrenn

* NTNUI Orientering

* NTNUI Roing

* NTNUI Seiling

* NTNUI Svømming

* NTNUI Volleyball

## Referanser


## Eksterne lenker
* 
* NTNUIs koiebøker finnes ved NTNU Universitetsbiblioteket
* «KOIEGLEDER»- Artikkel om to koiebøker som NTNU Universitetsbiblioteket har i sin besittelse av Evelyn Irene Thor.
Beitostølen

**Beitostølen** er et tettsted og turistsenter i Øystre Slidre kommune i Innlandet fylke. Tettstedet hadde  innbyggere pr. 1. januar  og ligger 900 moh. Her er det flere hoteller og stor hyttebebyggelse, i tillegg til butikker, restauranter og andre servicetilbud. Beitostølen er en helårsdestinasjon, og selv om fjellandsbyen for mange er mest kjent som vintersport-destinasjon, med alpinbakker både i Beitostølen sentrum og i Raudalen, samt langrennsløyper på totalt 320 kilometer, har juli måned vært årets beste måned, trafikkmessig sett, viser gjestedøgnstatistikken fra Statistisk sentralbyrå. Dette har sammenheng med at Beitostølen har turløyper, samt at mange har Beitostølen som utgangspunkt for både de som skal gå Besseggen, og alle som går turer og toppturer i Jotunheimen. Opprinnelig var Beitostølen ei setergrend. I dag er Beitostølen Opplands nest største turist-destinasjon, kun slått av Lillehammer.

Her ligger også Beitostølen Helsesportsenter, en rehabiliterings&shy;institusjon  for funksjonshemmede. Ridderrennet, et internasjonalt skirenn for funksjonshemmede, avholdes på Beitostølen hvert år.

Fra 2004 er sesongåpningen i langrenn, også kjent som Beitosprinten, arrangert av Øystre Slidre IL, tidvis med status som verdenscuprenn, blitt arrangert her, samt konkurranser i skiskyting.

På grunn av nærheten til Jotunheimen, samt beliggenheten på 900 meter, er Beitostølen blant de mest snøsikre vintersportsstedene i Europa. Skisesongen strekker seg normalt fra november til april, med muligheter for skigåing i mai oppe på Valdresflya over 1300 meter, 15 minutters biltur fra Beitostølen. Arrangører av verdenscup eller Norgescup i langrenn, kombinert og skiskyting, har Beitostølen som reservearena hvis det opprinnelige arrangørstedet skulle mangle snø.

## Etymologi
Navnet Beitostølen kommer fra "Beito" og "Stølen". 

"Beito" er et vanlig navn som dukker opp flere steder i Norge, men det er usikkert hvor det kommer fra. Det kan være et navn eller en norrøn beskrivelse for et sted.

"Stølen" er et vanlig norsk ord som betyr en seter eller fjellgård.

## Referanser


## Eksterne lenker
* Visitbeitostolen.no – informasjonsside
* Beitostolen.com – bedriftsside
Stéphane Grappelli

**Stéphane Grappelli** (1908–1997) var en fransk-italiensk jazzfiolinist som sammen med Django Reinhardt stiftet Quintette du Hot Club de France.

Grappelli spilte flere konserter i Norge, første gang sammen med Django Reinhardt i Gamle Logen i Oslo, 6. februar 1938, siste gang på Djangofestivalen i Oslo, januar 1994. Sistnevnte konsert er utgitt på CD (Hot Club Records HCRCD 101, produsert av Jon Larsen).

## Referanser


## Eksterne lenker
* 
* 
*
Brystsvømming

**Brystsvømming** er den tregeste av de fire svømmeartene brukt i moderne konkurransesvømming, og er også den svømmearten som blir lært i den norske grunnskolen.

Utgangsposisjonen for et brysttak er en svømmer som ligger på magen med ansiktet i vannet. En syklus begynner ved at begge armene trekkes til siden til begge er i ca. 30 graders vinkel ut ifra kroppens lengdeakse. Armene føres så innover mot kroppens brystkasse for så å fremføres fra brystet tilbake til utgangsposisjonen. Denne trekantbevegelsen danner en syklus i brystsvømming.

Bensparkene i svømming gjøres ved at benene trekkes opp under kroppen ved å bøye i hofter og knær, og ved at foten vris utover. I denne fasen skapes det ingen fart fremover. Mens benene er trukket opp under kroppen, føres de utover fra kroppens lengdeakse og farten genereres så ved at benene strekkes ut samtidig som de føres innover mot kroppen igjen. Det er kun lov med ett benspark per armtak i bryst, og fartsfasen i bensparket kommer når armene er i ferd med å føres fremover til utgangsposisjonen igjen.

Det må pustes en gang per armtak i bryst, og dette kommer når armene er i ferd med å føres tilbake til syklusens utgangsposisjon.
Las Vegas

**Las Vegas** er en by i Clark County i delstaten Nevada, USA. Byen er et av USAs største handels- og turistsenter, spesielt kjent for dets utallige kasinoer og for sine mange bryllupskapeller. Hver dag gifter 150 mennesker seg i Las Vegas. Byen har også langt flere skilsmisse-domstoler enn de fleste andre amerikanske byer.

Las Vegas er den største byen i delstaten Nevada. Las Vegas er også kjent for den berømte TV-serien CSI og en annen TV-serie med samme navn som byen. 

Like syd for bygrensen ligger Las Vegas Strip, kjent for sine mange kopi-bygninger, som en mindre modell av Eiffeltårnet, Empire State Building, Chrysler Building, en pyramide og frihetsgudinnen. Hotellet The Venetian er anlagt etter inspirasjon fra den italienske byen Venezia.  

Las Vegas er den byen i USA som vokser raskest. Fra mindre enn 25&nbsp;000 innbyggere i 1950 til over 2 millioner innbyggere i 2007. Man antar at befolkningen i Las Vegas vil dobles i løpet av 2015. Den voldsomme befolkningsveksten har blant annet lagt beslag på mye av vannressursene i det tørre området.

Byen er også sete for University of Nevada. I nærheten av byen ligger også vannreservoarene Hooverdammen og Lake Mead, som ble demmet opp i løpet av 1930-tallet. Byen har flere store militæranlegg. F.eks. ble Nellis Air Force Range and Nuclear Testing Site etablert her under den annen verdenskrig. Opprinnelig ble den byen som i dag er kjent som Las Vegas, bosatt av en gruppe mormonere i 1855, men disse forlot området allerede i 1857. Byen vokste deretter opp omkring Fort Baker, som var blitt anlagt i 1864, og byen ekspanderte kraftig etter byggingen av en jernbane i 1905, og byen vokste enda kraftigere etter legaliseringen av spillekasinoene som byen er så kjent for, i 1931. Millionæren Howard Hughes utviklet byen i løpet av 1950-tallet.

## Referanser


## Eksterne lenker
* 
*
Pretty Good Privacy

**Pretty Good Privacy** (**PGP**) er et dataprogram som brukes til å kryptere og kryptografisk signere data. Programmet benytter asymmetrisk kryptografi, og er mye brukt i kommunikasjon over e-post og for å verifisere utgivelser av programvare.

PGP ble utviklet av Philip Zimmermann i 1991, og har blitt en standard for kryptering av e-post.

På grunn av USAs spesielle eksportlover ble programvaren eksportert ved at den ble trykt i en bok, satt på et fly og så scannet inn igjen i Europa.

## Se også
* Asymmetrisk kryptering
## Eksterne lenker
*
Hans Blix

**Hans Blix** (født 1928) er en svensk diplomat og tidligere utenriksminister. 

Han var utenriksminister i den liberale regjeringen 1978-79 og generaldirektør i Det internasjonale atomenergibyrået (IAEA) 1981-1997. Han var leder av FNs våpeninspektører i Irak fra år 2000.

## Referanser


## Eksterne lenker
*
Bombay Sapphire

**Bombay Sapphire** er et ginmerke lansert i 1987 som blir distribuert av Bacardi. Navnet hevniser til "Star of Mombay", en safir.

Under destillasjonsprosessen blir dampen tilsatt 10 urter. Flasken karakteriseres av det blå glasset, samt etiketten som prydes av en safirbesatt brosje med portrett av dronning Victoria.

## Referanser


## Eksterne lenker
*
Gin

:*For kortspillet se: [[Gin rummy]]; for folkegruppen se: [[Vietnamesere i Kina]]*

**Gin** er et brennevin smaksatt med einerbær. Ved fremstilling av *distilled gin* destilleres kornbrennevin etter at det er smaksatt, mens *compound gin* ikke gjennomgår denne prosessen. Sistnevnte er å betrakte som en smaksatt vodka. 

Den vanligste typen gin er *London dry gin*. I tillegg til einerbær tilsettes denne gjerne små mengder sitrusfrukt (sitron og bittert appelsinskall). Andre tilsetninger kan også forekomme (anisfrø, lakrisrot, kanel, koriander, angelikarot).

Destillert gin utviklet seg fra de nederlandske brennevinstypene *jonge-* og *oude-* *jenever* eller *[[genever]]*, den søtlige *[[Old Tom gin]]* og den nøytrale *[[Plymouth gin]]*. 

En godt tillaget, moderne gin er tørr sammenliknet med annet brennevin. Den blandes gjerne med søtere ingredienser for å balansere dette (*[[tonic]]* og *[[vermut]]*).  

## Historie
Gin oppsto i Nederlandene på 1600-tallet. Navnet kommer av det franske ordet for einerbær, *genévrier*, som er den viktigste smakstilsetningen. Oppfinnelsen tilskrives ofte en lege ved navn Franciscus Sylvius. Det ble solgt på apotek (som mye annet brennevin), og brukt mot diverse plager. Det spredte seg til England etter at den nederlandske Vilhelm av Oranien kom på den britiske tronen i 1689.

Nederlandsk gin, eller genever, er svært forskjellig fra engelsk gin som vi kjenner den i dag. Den blir framstilt av bygg og av og til lagret på trefat. Dette gir en smak som kan minne noe om whisky. 

Gin ble populært i England etter at den ble tillatt å framstille uten lisens, samtidig som det ble innført høy toll på alt importert brennevin. I 1690 ble det vedtatt en lov som oppmuntret til destillering av brennevin fra korn. Tusenvis av «ginsjapper» («gin-shops») dukket opp over hele England, og det oppsto samtidig et marked for korn av dårlig kvalitet som var uegnet til brygging av øl. I 1740 ble det produsert seks ganger mer gin enn øl. Av 15.000 drikkesteder i London var over halvparten ginsjapper.

Gin var billig og populært blant fattige. Ølet bevarte likevel sitt gode rykte som en sunn drikk, det var også ofte sikrere å drikke enn vann. Gin derimot fikk skylda for flere sosiale og medisinske problemer, og det høye forbruket kan ha vært en av årsakene til et stigende antall dødstall som medførte at Londons befolkningsvekst stoppet. I 1743 drakk innbyggerne i London i snitt over én liter gin hver per uke.

*Gin Act* som ble innført i 1736 la høye avgifter på handelen for å få forbruket under kontroll og førte til gateopptøyer. Avgiftene ble gradvis redusert og helt avskaffet i 1742. En ny lov av 1751 var mer vellykket: Den påla destillerier å bare selge til lisensierte forhandlere og innførte offentlig kontroll av ginsjappene.  

Ulovlig produsert gin som ble solgt på svartebørsen ble ofte tilsatt terpentin og svovelsyre. Så sent som i 1913 oppgav *Webster's Dictionary* uten nærmere kommentar at «vanlig gin er som regel smaksatt med terpentin».

## Se også
* Bombay Sapphire

## Referanser
Võro

**Võro** (*võro kiil*; også ofte kalt võro(-seto)-språk, etter en by sør i Estland) er et lite østersjøfinsk språk i den sørestiske dialektgruppa som blir brukt i de sørøstlige delene av Estland. Tradisjonelt er võro blitt ansett for å være en dialekt av estisk, men grammatikken skiller seg på flere områder sterkt fra standard estisk. I likhet med finsk har f.eks. võro vokalharmoni, noe standard estisk ikke har. Andre grammatiske trekk minner mer om livisk. Brukere av språket har lenge blitt utsatt for et sterkt normeringspress. En sørestisk folkebevegelse arbeider derfor for at språket skal få status som minoritetsspråk.

## Meie Essa ([[Fader vår]])

*Meie Essa taiwan: pühhändetus sago sinno nimmi. Sinno rikk tulgo. Sinno tahtmine sündko kui taiwan, nida ka ma pääl. Meie päiwaliko leiba anna meile täämba. Nink anna meile andis meie süda, nida kui ka meie andis anname ommile süüdleisile. Nink ärra sada meid mitte kiusatuse sisse; enge pästa meid ärra kurjast: Sest sinno perralt om rikk, nink wäggi, nink awwustus iggawestsel ajal. Amen.*

## Referanser


## Eksterne lenker
*
Glosa

**Glosa** er et internasjonalt hjelpespråk som har bakgrunn i et begrenset antall latinske og greske ordrøtter. Selve ordene bøyes ikke (ingen morfologi). Dette hjelpespråket ble laget av britene Clark og Ashby i 1981 som en videreutvikling av Lancelot Hogbens Interglossa fra 1943.

## Språkeksempel

Fader vår på Glosa:

Na parenta in Urani;
na volu; Tu nima gene revero.
Tu krati veni;
Tu tende gene akti
epi Geo homo in Urani Place;
don a na nu-di na di-pane;
e Tu pardo na plu mali akti.
Metro na pardo mu; qui akti mali de na.
E ne dirige na a plu moli ofere;
sed libe na ab mali.
Ka Tu tena u krati, u dina
e un eufamo pan tem.

## Eksterne lenker
* www.glosa.org
* Diskusjonsgruppe for Glosa på Yahoo (De fleste innlegga er på engelsk.)
Kronobergs län

**Kronobergs län** er et län sør i Sverige. Det grenser til Skåne, Halland, Jönköping, Kalmar og Blekinge.

## Landskap
Geografisk er Kronobergs län selve hjertet i landskapet Småland. Kronoberg fikk sin nåværende utstrekning da Jönköpings län ble skilt ut som eget fylke i 1687.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og å ivareta rettssikkerheten. 

## Byer i Kronobergs län
*Ljungby
*Växjö

## Referanser


## Kilder
*Statistiska centralbyrån 31. mars 2009

## Eksterne lenker
*
Volapük (stiftelse)

**Volapük** er et ikke-kommersielt litteratur- og kulturforum grunnlagt sommeren 1990. Det er en upolitisk og idealistisk stiftelse som har som hovedformål å hjelpe frem kunstnere og kunst- og kulturprosjekter innen alle uttrykksformer. 

## Kort historikk
Volapük har arrangert en rekke festivaler innen teater, litteratur og musikk. Faste månedlige multikulturelle arrangementer og konserter, i tillegg til bl.a. skrivekurs og antologiutgivelser. Volapük har hatt samarbeid med flere større norske og nordiske kunstorganisasjoner, drevet utstrakt kulturformidling og gjennomført en rekke utvekslingsprosjekter internasjonalt og i Norge.

## Filmfestivalen «Den tredje vei»
I 1998 startet Volapük kortfilmfestivalen *Den Tredje Vei*. Festivalen arrangeres årlig. Det deles ut priser for kategoriene beste film uansett genre, beste eksperimentelle film, beste mainstream film og beste trashfilm. Prisene utdeles av en uavhengig profesjonell jury. Dette er Oslos eneste undergrunnsfilmfestival.

## Antologi
Volapük har utgitt to debutantantologier – *Stemmer i ett hus* I og II- i samarbeid med Aschehoug forlag, mai 1993 og mai 1996. Redaktør var forfatteren Øystein Wingaard Wolf. Bøkene er å finne på alle landets biblioteker.

## Eksterne lenker
* Volapüks offisielle hjemmeside
* Intervju med daglig leder Hans Broch Nielsen
Jönköpings län

**Jönköpings län** er et län i det sørlige Sverige. Det grenser til Hallands län, Västra Götalands län, Östergötlands län, Kalmar län og Kronobergs län.

## Landskap
Jönköpings län representerer den nordvestlige delen av landskapet Småland, med unntak av noen kommuner (Habo, Mullsjö) som tilhører Västergötland.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

## Byer i Jönköpings län
* Eksjö
* Gränna
* Huskvarna
* Jönköping
* Nässjö
* Sävsjö
* Tranås
* Vetlanda
* Värnamo

## Referanser


## Kilder
*Statistiska centralbyrån 31. mars 2009

## Eksterne lenker
*
John G. Bernander

**John Gordon Bernander** (født 1957) er en norsk næringslivsleder, forretningsadvokat og tidligere politiker for Høyre. Han var kringkastningssjef i NRK 2001–2007 og administrerende direktør i Næringslivets Hovedorganisasjon (NHO) 2009–2012, og har arbeidet innen finans, industri og skipsfart.

## Liv og virke
John G. Bernander ble født den 22. september 1957 i New York og vokste opp i Brooklyn og Kristiansand. Foreldrene var motelleierne Harry Bernander (1927–2011) og Ingrid Synnøve Kjevik (1931–2012). Han er oppkalt etter tegneseriehelten «Lyn Gordon», og hadde amerikansk statsborgerskap frem til tenårene. Familienavnet Bernander er opprinnelig svensk.

Han gikk handelsgymnas i Kristiansand og Sjøkrigsskolen i Bergen før han studerte jus ved Universitetet i Oslo. Han tok juridisk embetseksamen i 1982 med angloamerikansk avtalerett som spesialfelt. Han var advokatfullmektig hos Olav Bryge i Kristiansand 1982–1985, konsernadvokat i Sørlandsbanken 1986–1988 og konsernadvokat i Johan G. Olsen Industrier 1988–1989.

Han meldte seg inn i Unge Høyre mens han gikk handelsgymnas i 1974. Han var formann i Kristiansand Unge Høyre 1974–1975, medlem av Kristiansand bystyre 1980–1989 og medlem av formannskapet 1980–1985. Bernander var personlig sekretær for statsrådene Jan P. Syse og Petter Thomassen i Industridepartementet 1985–1986.

Han var formann i Vest-Agder Høyre 1988–1989, men var kandidat til vervet allerede i 1986. Foran stortingsvalget 1989 utfordret Bernander og Bjørn Stordrange de sittende stortingsrepresentantene Tore Austad og Ole Frithjof Klemsdal i Høyres nominasjon, og vant med stor margin. På Stortinget var Bernander medlem av både Stortingets kommunal- og miljøvernkomité og Stortingets kontrollkomité hele perioden 1989–1993. Fra august til november 1990 var han statssekretær under statsråd Petter Thomassen i Næringsdepartementet, og Kirsten Huser Leschbrandt møtte i hans sted på Stortinget. 

Bernander var nestleder i Høyre under Kaci Kullmann Five 1991–1994. Allerede i 1991 ble han nevnt som en mulig partileder av sentrale tillitsvalgte. Av familiære hensyn tok han imidlertid ikke gjenvalg til Stortinget i 1993 eller til partiledelsen i 1994.

Etter tiden på Stortinget var han viseadministrerende direktør og så administrerende direktør i sjøforsikringsselskapet Assuranceforeningen Gard i Arendal. Bernander var kringkastingssjef i NRK 2001–2007. I 2006 gav han beskjed til NRKs styre om at han ikke ville søke om en ny åremålsperiode som kringkastingssjef. Han gikk deretter til Mosvold Shipping Group. Fra 2009 til 2012 var han administrerende direktør i NHO. I 2012 gikk han inn som rådgiver, styremedlem og investor i Viking Heat Engines, som utvikler en maskin for småskala elektrisitetsproduksjon. Han er siden januar 2015 styreleder i Talent Norge.

John G. Bernander er frimurer i St. Johanneslogen Orion til de to Floder med graden VII.

## Referanser


## Eksterne lenker
* 
* 
*
Norrbottens län

**Norrbottens län** er et län i det nordlige Sverige. Det grenser til Västerbottens län, samt til landskapet Lappland i Finland og til fylkene Nordland og Troms i Norge.
Norrbottens län er det største av de svenske län.

## Landskap
Norrbottens län består av landskapet Norrbotten og den nordlige delen av svensk Lappland.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten. 

## Byer i Norrbottens län
*Boden
*Haparanda
*Kiruna
*Luleå
*Piteå

## Se også
*Liste over landshøvdinger i Norrbottens län

## Referanser


## Kilder
*Statistiska centralbyrån 31. mars 2009

## Eksterne lenker
*
Med Israel for fred

**Med Israel for fred** (**MIFF**) er en norsk interesseorganisasjon som arbeider for å skape større sympati for Israel, jøder og sionismen. 

MIFF ble startet som en arbeidsgruppe blant norske studenter i Oslo i 1975. Organisasjonen ble formelt stiftet tre år senere, i 1978. Organisasjonen vokste fra  medlemmer i 2007 til  medlemmer i 2017.

Styreleder i MIFF er Lars Johan Nordgård. Organisasjonen har fire ansatte. Daglig leder og ansvarlig redaktør er Conrad Myrland.

Organisasjonen har tilkjennegitt kritikk mot navngitte journalister for deres dekning av Midtøsten-konflikten.

## Aktiviteter
MIFF driver nettstedet miff.no, som hadde  besøk i 2016. Miff.no blir oppdatert  med nyheter fra Israel og Midtøsten. På nettsiden blir det også publisert faktasjekker på norske medier. og politiske kommentarer om forholdet mellom Israel og Norge I juni 2017 passerte MIFFs Facebook-side  «likes».

MIFF utgir medlemsavisen *Midtøsten i fokus*, som er en 24 siders tabloidavis, seks ganger i året. Utgavene tilbake til 1975 er tilgjengelige som PDF-filer.

MIFF har 27 lokalforeninger spredd over hele landet. Lokalforeningene arrangerer åpne informasjonsmøter om Israel-relaterte tema. 

I 2016 og 2017 har MIFF arrangert ungdomsturer til Israel.

I mai 2015 var MIFF med å stifte European Alliance for Israel, hvor Conrad Myrland er styremedlem.
MIFF er en av organisasjonene som står bak aksjonskomiteen Hjelp Jødene Hjem.

I 2018 hadde MIFF en annonsekampanje imot Operasjon Dagsverk som dette året støttet palestinsk ungdom gjennom KFUK-KFUM Global.

MIFF har også medlemmer i Sverige, Danmark og på Island.

## Kritikk
I 2013 reagerte Kunnskapsdepartementet på at organisasjonen publiserte et falskt brev som de hevdet kunnskapsministeren hadde sendt ut til alle ansatte. Organisasjonen beklaget i ettertid at Kunnskapsdepartementets logo var misbrukt og påpekte at brevet var satire. 

I 2014 fremsatte TV2-reporter Fredrik Græsvik beskyldninger om at MIFF spredde løgner og personhets om journalister, og mente videre at organisasjonen ikke burde slippe til i det offentlige rom. MIFF svarte med å etterlyse konkrete eksempler på dette.

## Styreledere i MIFF
* 1978&mdash;Jan Benjamin Rødner
* 1984&mdash;Knut M. Hansson
* 1988&mdash;Søren Kjendlie
* 1989&mdash;Bjarne Schirmer
* 1991&mdash;Kåre Kristiansen
* 1993&mdash;Jan Benjamin Rødner
* 1996&mdash;Eli Finsveen
* 1998&mdash;Johann Bjerke
* 2001&mdash;Gabriel Edland
* 2008&mdash;Morten Rasmussen
* 2017&mdash;Bengt-Ove Nordgård
* 2021&mdash;Lars Johan Nordgård

## Se også
* Hjelp Jødene Hjem
* Ordet og Israel

## Referanser


## Eksterne lenker
* 
*
Kasjubisk

**Kasjubisk** (**kaszëbsczi jãzëk**, **pòmòrsczi jãzëk**, **kaszëbskò-słowińskô mòwa**, polsk *język kaszubski*) er et vestslavisk, pommersk språk som tales av cirka  kasjubere i Pommern i området vest for Gdańsk. 

Kasjubisk, som er nært beslektet med polsk, er tradisjonelt blitt sett på som en polsk dialekt, men dette synet har forandret seg nylig: Kasjubisk er snarere en dialekt av det utdødde pommerske språket. Kasjubisk har status som offisielt hjelpespråk for administrative behov i deler av det pommerske voivodskap. Kasjubisk tales også av kasjubere som bor i Canada. Presidenten for Det europeiske råd, Donald Tusk snakker kasjubisk. 

Det kasjubiske språket har av 47 fonemer, skrevet med 34 bokstaver, samt digrafene *ch*, *cz*, *dz*, *dż*, *rz*, *sz* fra det polske språk.

## Alfabet
Det kasjubiske alfabetet er delvis basert på det polske, og består av følgende bokstaver:

## Egenskaper
* Delvis bevart **tart**-form, som i *gard* (polsk *gród*), *parmiń* (polsk promień)
* Myk konsonant foran **ar**, som i cwiardi (polsk twardy), czwiôrtk (polsk czwartek)  
* Ingen «bevegelig» **e**, som i *pòrénk* (polsk *poranek*), *kùńc* (polsk *koniec*)
* Ingen palatalisering av konsonantene **s**, **z**, **c**, **dz**, som i *swiat* (polsk *świat*), *zëma* (polsk *zima*), *zemia* (polsk *ziemia*)

## Referanser


## Eksterne lenker
*
Västerbottens län

**Västerbottens län** er et län i det nordlige Sverige. Det grenser til Västernorrlands län, Jämtlands län og Norrbottens län. Det grenser også til det norske fylket Nordland.

Västerbottens län er det nest største lenet i Sverige, og opptar en åttedel av Sveriges areal. Lenet har nærmere  innbyggere, hvorav nærmere 80 % bor i kystkommunene. Administrativt senter er Umeå.

## Landskap
Lenet består av landskapet Västerbotten, den nordøstre delen av landskapet Ångermanland og den søndre delen av landskapet Lappland, samt en liten ubefolket del av nordre Jämtland.

## Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

## Se også
*Liste over landshøvdinger i Västerbottens län

## Referanser


## Eksterne lenker
*
Den europeiske unions offisielle språk

**Den europeiske unions offisielle språk** er som hovedregel de språkene som er offisielle i EUs medlemsland. Den første forordning om EUs språk ble vedtatt 15. april 1958. EU har 24 offisielle språk. Unntak gjelder for luxembourgsk (offisielt i Luxembourg) og tyrkisk (offisielt på Kypros) selv om de er offisielle i disse to landene

Språkpolitikk er de enkelte medlemslandenes eget ansvar i EU. EU fremmer imidlertid flerspråklighet via subsidier, og oppfordrer innbyggerne til å lære minst to språk i tillegg til morsmålet. Det mest talte språket i EU er tysk, mens språket flest forstår er engelsk.

Fransk er offisielt språk i de tre byene som er politiske sentrum i EU: Brussel (Belgia), Strasbourg (Frankrike) og Luxembourg (Luxembourg), mens katalansk, galisisk og russisk (i de baltiske landene) er de mest brukt ikke-offisielle språka i EU.

## Referanser